**Abdul Hakim Sani Brown** (jap. サニブラウン・アブデル・ハキーム, *Saniburaun Abuderu Hakīmu*, s. 6. maaliskuuta 1999 Fukuoka) on japanilainen pikajuoksija, joka kilpailee 100 ja 200 metrin juoksussa. Sani Brownin valmentajana toimii Takahiko Yamamura.

Sani Brown saavutti kultaa 100 ja 200 metriltä vuoden 2015 alle 18-vuotiaiden maailmanmestaruuskilpailuista Kolumbian Calista. Molemmat tulokset olivat kisaennätyksen lisäksi myös hänen omia ennätyksiään. Sani Brown osallistui Pekingin MM-kilpailuihin 2015 ollen 200 metrillä MM-historian nuorin miesosanottaja. Hän eteni välieriin ajalla 20,35, mutta karsiutui välierissä loppukilpailusta ajalla 20,47.

Vuonna 2015 hän saavutti Japanin-mestaruuskilpailuissa hopeaa sekä 100 metriltä että 200 metriltä. Hän voitti Japanin-mestaruuden 100 ja 200 metrillä 2017. Lontoon MM-kilpailuissa hän sijoittui 200 metrillä seitsemänneksi ja karsiutui 100 metrillä välierissä.

Sani Brown sivusi 60 metrin juoksun sisäratojen Japanin ennätystä 6,54 Alabaman Birminghamissa maaliskuussa 2019. Hän teki 100 metrin Japanin ennätyksen 9.97 Austinissa kesäkuussa 2019. Hän voitti 2019 Japanin-mestaruuden sekä 100 että 200 metrillä. Dohan MM-kilpailuissa hän juoksi ankkuriosuuden Japanin pikaviestijoukkueessa, joka saavutti pronssia Aasian ennätysajalla 37,43. Samojen kisojen 100 metrillä hän karsiutui välierissä. Vuodelle 2021 siirretyissä Tokion olympialaisissa hän karsiutui 200 metrin alkuerissä. Hän voitti 100 metrin Japanin-mestaruuden 2022. Eugenen MM-kilpailuissa 2022 hän sijoittui 100 metrillä seitsemänneksi ajalla 10,06. Budapestin MM-kilpailuissa 2023 hän oli 100 metrillä kuudes ajalla 10,04.

Sani Brownin isä on ghanalainen ja äiti japanilainen.

Henkilökohtaiset ennätykset
---------------------------

| Laji | Tulos | Paikka | Päivä |
| --- | --- | --- | --- |
| **100 metrin juoksu** | 9,97 | Austin | 7. kesäkuuta 2019 |
| **200 metrin juoksu** | 20,08 | Austin | 7. kesäkuuta 2019 |

Lähteet
-------

1. 1 2 3  Abdul Hakim Sani Brown Kansainvälinen yleisurheiluliitto.  (englanniksi)
2. ↑  Suzuki and Sani Brown feature on Japan's team for IAAF World Chmapionships, Beijing 2015  4.8.2015. IAAF. Viitattu 28.8.2015. (englanniksi)
3. ↑  200 Metres Men, Heats *15h IAAF World Championships*. IAAF. Viitattu 28.8.2015. (englanniksi)
4. ↑  200 Metres Men, Semi-final *15h IAAF World Championships*. IAAF. Viitattu 28.8.2015. (englanniksi)
5. ↑  男子 １００ｍ 決勝 *jaaf.or.jp*.  28.6.2015. Japanin Yleisurheiluliitto. Viitattu 1.11.2015. (japaniksi)
6. ↑  男子 ２００ｍ 決勝 *jaaf.or.jp*.  27.6.2015. Japanin Yleisurheiluliitto. Viitattu 1.11.2015. (japaniksi)
7. 1 2 3 4  Abdul Hakim Sani Brown Tilastopaja (vaatii kirjautumisen, maksullinen palvelu).  (englanniksi)
8. ↑  USA, USA, USA: Kerley leads American sweep of men’s 100m in Oregon  17.7.2022. World Athletics. Viitattu 17.7.2022.
9. ↑  Steve Landells: Sani Brown could be Japan's new athletics superstar *iaaf.org*.  17.7.2015. IAAF. Viitattu 1.11.2015. (englanniksi)

  

Poikien 100 metrin juoksun maailmanmestarit
1999: Mark Lewis-Francis |
2001: Darrel Brown |
2003: Yahya Saeed Al-Gahes |
2005: Harry Aikines-Aryeetey |
2007: Dexter Lee |
2009: Prezel Hardy |
2011: O’Dail Todd |
2013: Mo Youxue |
2015: Abdul Hakim Sani Brown |
2017: Tshenolo Lemao |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |